Berlevåg Kirkelig fellesråd

v/Leder Ingrid H. Mikalsen

9980 Berlevåg

 Berlevåg 25.11.20

UTTALELSE TIL BUDSJETTFORSLAG FRA FORMANNSKAPET FOR BERLEVÅG KIRKELIG FELLESRÅD

Berlevåg kirkelig fellesråd har lagt inn et forslag med økning av budsjett for 2021 på kr 319 00.00.

Det besto av to begrunnelser for denne økningen i budsjettet. Den en var at vi ønsket å øke stillingen til kirkegårdsarbeider/kirketjener til 100 % stilling som har en kostnad på kr 113 00.

Den andre årsaken er at det lavere inntekter for 2021 og dermed mangler kr 200 00 i budsjettet som skal gå til drift/vedlikehold.

Signalene som jeg har fått fra formannskapet er at det blir bevilget kr 55 000 til økning av lønn og sosiale utgifter til budsjettet for kirkelig fellesråd.

Jeg var i arbeidsutvalgsmøte med Berlevåg kirkelig fellesråd mandag 23.11.20 der vi diskuterte dette forslaget.

Med dette forslaget setter dere rådet i en vanskelig økonomisk situasjon. Jeg foreslår at hvis dette blir det endelige forslaget, så bør Berlevåg kommune ta over oppgaver på kirkegården. Berlevåg kirkelig fellesråd har utgifter der til graving, klipping av gress og vedlikehold av kirkegården som vi med dette forslaget ikke har økonomi til å gjennomføre.

Berlevåg kirkelig fellesråd har fått opplyst i et fellesrådsmøte i november 20 via prost Sven Becker at inntekter fra festeavgift for graver kan/skal settes på en egen post/fond i budsjettet og fordele utgiftene/inntektene til kirkegården.

Dette er noe som bør gjøres, men inntektene vi har fått hittil har gått inn i driften 2020 og vi har ikke noe penger å sette inn der i år. Til neste år er det budsjettert med kr 50 000 i inntekt for festeavgift for graver, og de neste årene blir det lite inntekt for festeavgift. Først i 2024 begynner vi på ny runde med større inntekter for festeavgifter for gravene og da har vi kanskje mulighet til å drifte kirkegårdene med denne avgiften.

Hvis fellesrådet med dette forslaget blir tvunget til å redusere/oppsigelse av stillinger i Berlevåg Menighet så blir det leid inn advokater/konsulent som må gjøre den jobben. Verken jeg som leder og Pentti som nestleder tar på oss denne oppgaven. Vi er folkevalgt og har ikke kompetanse til å gjennomføre disse nedskjæringene. Disse omkostningene blir vi å søke Berlevåg kommune om hvis det skal gjennomføres.

 Berlevåg kirke har stor betydning for Berlevågs befolkning. Det så vi under bispevisitas besøket vi hadde i Berlevåg i høst.

Hvis disse nedskjæringene blir gjennomført så blir ikke Berlevåg Menighet noen attraktiv arbeidsplass og jeg er redd vi mister den kompetansen vi har i staben. Og jeg tror det blir vanskelig å rekruttere noen som vil arbeide i reduserte stillinger.

Jeg håper rådmann/formannskapet greier å finne økonomiske løsninger til Berlevåg kirkelig fellesråd.

Mvh

Ingrid H. Mikalsen

Leder i Berlevåg Kirkelige Fellesråd.